CELEX: C2004/239/31
Language: sl
Date: 2004-09-25 00:00:00
Title: Sodba Sodišča prve stopnje z dne 6. julija 2004 v zadevi T-281/01: Hubert Huygens proti Komisiji Evropskih skupnosti (Uradniki — Postopek ocenjevanja — Zamuda pri sestavi ocenjevalnega lista — Razumni rok — Odškodninska tožba — Nepremoženjska in premoženjska škoda — Postopek napredovanja — Implicitna zavrnitev napredovanja tožeče stranke z molkom organa — Ničnostna tožba — Odločba o ne-napredovanju tožeče stranke v ocenjevalnem obdobju 2000 — Odsotnost obrazložitve — Odločba o napredovanju 54-ih uradnikov v ocenjevalnem obdobju 2000 — Nedopustnost)

25.9.2004   
            
            
               SL
            
            
               Uradni list Evropske unije
            
            
               C 239/15
            
         
      SODBA SODIŠČA PRVE STOPNJE
   
   z dne 6. julija 2004
   v zadevi T-281/01: Hubert Huygens proti Komisiji Evropskih skupnosti (1)
   
   (Uradniki - Postopek ocenjevanja - Zamuda pri sestavi ocenjevalnega lista - Razumni rok - Odškodninska tožba - Nepremoženjska in premoženjska škoda - Postopek napredovanja - Implicitna zavrnitev napredovanja tožeče stranke z molkom organa - Ničnostna tožba - Odločba o ne-napredovanju tožeče stranke v ocenjevalnem obdobju 2000 - Odsotnost obrazložitve - Odločba o napredovanju 54-ih uradnikov v ocenjevalnem obdobju 2000 - Nedopustnost)
   (2004/C 239/31)
   Jezik postopka: francoščina
   V zadevi T-281/01, Hubert Huygens, uradnik Komisije Evropskih skupnosti, stanujoč v Olmu (Luksemburg), ki ga zastopa S. Nyssens, avocat, z naslovom za vročanje v Luksemburgu, proti Komisiji Evropskih skupnosti (zastopnika: J. Curral in F. Clotuche-Duvieusart, z naslovom za vročanje v Luksemburgu), zaradi plačila odškodnine za škodo, ki jo je tožeča stranka utrpela zaradi zamude v postopku ocenjevanja za ocenjevalno obdobje 1997/1999 in zaradi razglasitve ničnosti implicitne odločbe zaradi molka organa, s katero je Komisija zavrnila zahtevek za povračilo škode, utrpljene zaradi te zamude, zaradi razglasitve ničnosti implicitne odločbe zaradi molka organa, s katero je Komisija zavrnila napredovanje tožeče stranke v naziv B1 v ocenjevalnem obdobju 2000 kot tudi odločbe Komisije o napredovanju 54-ih uradnikov v naziv B1 v ocenjevalnem obdobju 2000 ter v vsakem primeru odločbe direktorja Urada za uradne objave Evropskih skupnosti o napredovanju 4-ih uradnikov v naziv B1 v ocenjevalnem obdobju 2000, je Sodišče prve stopnje (prvi senat), v sestavi B. Vesterdorf, predsednik, P. Mengozzi, sodnik, in M. E. Martins Ribeiro, sodnica; sodni tajnik: J. Plingers, administrator, dne 6. julija 2004 razglasilo sodbo, katere izrek se glasi kot sledi:
   
               1.
            
            
               Komisiji se naloži, da tožeči stranki plača znesek 500 EUR za povračilo nepremoženjske škode, ki jo je ta utrpela.
            
         
               2.
            
            
               Odločba Komisije, da tožeča stranka v ocenjevalnem obdobju 2000 ne napreduje v naziv B1, ki izhaja iz seznama uradnikov, ki so napredovali v ta naziv, objavljenega v Upravnem obvestilu št. 31 z dne 6. aprila 2000, se razglasi za nično.
            
         
               3.
            
            
               V preostalem delu se tožba zavrže.
            
         
               4.
            
            
               Komisiji se naloži plačilo stroškov.
            
         
      (1)  UL C 3, 5.1.2002.